Ferge i brann utenfor Mallorca
Brannen brøt ut tirsdag ettermiddag - midt på havet 65 kilometer fra Mallorca. Til sammen 170 mennesker, hvorav 152 var passasjere, ble evakuert i skipets livbåter. Den spanske kystvakten sendte fire skip for å hjelpe til i redningsarbeidet. To andre skip bistod med evakueringen. Tre besetningsmedlemmet ble fraktet bort med helikopter for medisinsk tilsyn for røykskader. Ifølge den spanske avisen El Pais forventes det at skipet skal synke som følge av den voldsomme brannen. Avisen skriver også at kapteinen først ikke vurderte det dithen at skipet måtte evakueres, men at brannen raskt ble kraftigere. Brannen skal ha startet i maskinrommet eller i lasterommet. De evakuerte passasjerene er ventet å ankomme Palma i kveld.
170 mennesker ble i all hast evakuert fra det brennende skipet «Sorrento».